Alboraia incorpora als seus serveis Justiprop per a orientar a la ciutadania en matèria jurídica
10 de abril de 2024

L'Ajuntament d'Alboraia posarà en marxa el servei Justiprop el mes de maig, un nou servei d'orientació jurídica de proximitat per a la ciutadania. La regidoria de Serveis Socials és l'àrea encarregada de gestionar el servei, que donarà accés a la ciutadania a informació i assessorament als veïns i les veïnes del municipi.

El servei, prestat per l'Il·lustre Col·legi de l'Advocacia de València, estarà en funcionament a partir del 2 de maig en el centre de Canonge Juliá. L'atenció al públic es prestarà tots els dijous de manera presencial a la vesprada, en horari de 16.00 a 20.00 hores. Per a accedir a Justiprop, és necessari sol·licitar cita prèvia, que podrà sol·licitar-se en la recepció del Centre de Canonge Juliá, o cridant al telèfon 96 186 93 50.

A través de Justiprop, s'informarà dels serveis que presta la Generalitat Valenciana i altres administracions i organismes públics en matèria de justícia, mediació, assistència a les víctimes del delicte i protecció de drets. En segon lloc, el personal d'aquest servei assessorarà i orientarà jurídicament amb caràcter previ al procés. Finalment, també donarà suport per a realitzar consultes electròniques de tràmits judicials o administratius en matèria de justícia.

La regidora de Serveis Socials, Susana Cazorla, ha valorat positivament la implementació d'aquest nou servei: "Els nostres veïns i veïnes tindran un servei d'informació, acompanyament i assessorament al seu abast que els ajudarà a accedir a tota mena de gestions jurídiques. Són processos que desconeixem en la majoria d'ocasions, per ho busquem facilitar la seua comprensió".

Aquesta eina es presta amb la supervisió i finançament de la Conselleria de Justícia, Interior i Administració Pública, així com amb la col·laboració del Consell Valencià de Col·legis de l'Advocacia.